stories | DinkJeug | Page 2 124172615
12th April 2018 dinkjeugFAMILIE NETWERKfamiliebediening, huisgeloof, saamwees, stories
Gesprek notas opgestel deur Stephan Naudé by die Familie-Netwerk byeenkoms gehou 23 November 2017.
27th February 2018 dinkjeugKINDERBEDIENINGkategese, Kinderbediening, stories
1st December 2016 dinkjeugTIENERBEDIENINGDiepDink, energiegesprek, gemeentes, jeugbediening, leier toerusting, refleksies, skole, skolebediening, stemme, stories, tienerbediening, toekoms
Nicola Alberts skryf oor die gesprek oor skole bediening:
Godsdiens word nie tans uit die skool uit gedryf nie, maar daar moet opgelet word dat die wet gelyke regte eis vir alle gelowe en dat godsdiensbeoefening nie die minimum skooldag se ure of inhoud beïnvloed nie.
Die veranderende wêreld van die leerder het `n invloed op ons bediening van hulle, byvoorbeeld sosiale media, 'n kultuur van alles bevraagteken, kritiese denkers, diversiteit, ekonomiese omstandighede (baie kinders kan nie kampe bywoon nie) en die verkrummeling van familiestrukture.
Die groot vraag is hoe vat ons hande en met wie?
Die kerk en skool moet in dieselfde rigting probeer beweeg. 'n Waardesisteem vir skole kan hiermee help. met 'n program wat hierby aansluit. Alle gelowe kan hierby baat vind. Sekere skole doen dit reeds en kies per kwartaal 'n kleur wat die waarde simboliseer of 'n dier met sekere eienskappe.
As daar net een kerk in `n skool verteenwoordig word, veroorsaak dit wrywing, veral as daardie kerk sy dogma op kinders van ander kerke probeer afdwing. Dit is dus ook belangrik dat verskillende kerke saamwerk (mbv 'n beleidsdokument).
Stories uit gemeentes:
In 'n gesprek oor skole bediening gehou deur die Taakspan vir Jeug en Familiebediening van die Wes Kaap Sinode (4 Augustus 2016) het jeugwerkers en –leraars stories gedeel van hoe hulle skole in hulle konteks benader….
Stellenberg Gemeente het genoem dat samewerking tussen denominasies tans 'n uitdaging is. Veral omdat 'n sekere denominasies sterk voorskrifte het wat hulle in die skool propageer. Die skool se christen vereniging is egter interkerklik en vermy om te praat oor sekere onderwerpe nie (soos doop) t.w.v. die verhoudings. Daar is onderwysers wat vir hierdie vereniging verantwoordelik is en die gemeentes moet betrek. 'n Beleidsdokument sal baie help in hierdie konteks.
Wellington Moeder gemeente het 'n jeugleraar aangestel wat ook `n kantoor by die skool het en 2 dae van `n week voldag by die skool is vir pastorale gesprekke met kinders. Hy bly ook by die koshuis. Graad 11's en 12's is kringleiers vir kleingroepe en daar is 'n toerusting sessie vir hulle een keer per week. Toewyding van leerders is egter soms uitdagend. Daar is ook 'n weeklikse VCSV byeenkoms na skool saans. Die beleid van die skool is dat geen ander skool aktiwiteite in daardie tyd gereël mag word, maar in werklikheid hou al die onderwysers nie daarby nie. Die selgroep en praise & worship in die koshuis elke tweede week werk goed, solank 'n mens net deurgaans bewus bly van die ritmes van die skool.
Stellenbosch Moedergemeente het 'n jeugwerker aangestel wat ook verantwoordelik is vir skole bediening. Hy probeer om die verhoudings tussen die denominasies te verbeter wat voorheen 'n groot uitdaging was. Dit is baie belangrik om ook goeie verhoudings met die onderwyser/s te hê. Ondersteun ander gemeentes se jeugaande en drink koffie met die ander jeugleiers op die dorp.
In Riviersonderend gemeente verteenwoordig die skole op die dorp glad nie die gemeente se kinders nie. Die meeste kinders in die gemeente is in privaatskole of in koshuise in Caledon. Onderwysers met `n passie vir kerkwees is baie belangrik en daarom is een manier waarop 'n gemeente skole kan bedien om onderwysers wat lidmate is te ondersteun. Daar is "koshuisgodsdiens" in die plaaslike koshuis vir 'n halfuur elke week. Die uitdaging is dat die kinders in die koshuise tussen graad 1 en 6 is. Skole bediening op 'n klein plattelandse dorp is baie missionaal, omdat daar so min kinders van jou eie gemeente. Dit is belangrik om ook die leiers van die skool (leerlingraad en ander) te ontwikkel en op só 'n manier die skool te bedien.
Ander gemeentes vertel van hoe hul jeugwerkers betrokke is by byvoorbeeld sportafrigting. Ander ondersteun weer die skole se CSV of die onderwyser wat daarvoor verantwoordelik is. Waar daar 'n jeugwerker in 'n skool geplaas kan word is daar baie groter kans vir verhoudingsbou en pastoraat. Bedienings moet egter meestal interkerklik gebeur. Een gemeente het ook 'n projek waar hul kinders help met huiswerk en 'n ander vertel weer van 'n waarde-gedrewe kampe wat hul aanbied vir die skool.
Skole bediening gaan minder oor 'n spesifieke gemeente en baie meer oor samewerking ter wille van die koninkryk!
Nicola Alberts is verantwoordelik vir jeugwerk by die Hottentots-Holland Familiekerk in Somerset Wes. Sy het hierdie artikel geskryf na aanleiding van 'n gesprek oor skole bediening gehou op 4 Augustus 2016 in Stellenbosch. Die gesprek is gereël deur die Taakspan vir Familie en Jeug bediening van die Wes Kaap Sinode.